**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. november 24-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 171/2022.(X.25.) határozata a napirend elfogadásáról**

Balatonberény Község Önkormányzati Képviselő-testülete a 2022. október 25-i nyilvános ülésének napirendjét az alábbiak szerint állapítja meg:

1. **Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

Előadó: Druskoczi Tünde polgármester

1. **Döntés a Balatonberényi volt HM üdülő bérleti jogviszonyban történő hasznosítására kiírt ajánlattételi felhívás eredményéről**

Előadó: Druskoczi Tünde polgármester

1. **A képviselő-testület Szervezeti és Működési Szabályzatáról szóló 13/2019. (X.28.) önkormányzati rendelet módosítása**

Előadó: Mestyán Valéria címzetes főjegyző

1. **Helyi adókról szóló önkormányzati rendelet felülvizsgálata II. forduló**

Előadó: Mestyán valéria címzetes főjegyző

1. **Az időskorú lakosok egyszeri önkormányzati támogatásáról szóló önkormányzati rendelet elfogadása**

Előadó: Mestyán Valéria címzetes főjegyző

1. **A települési támogatásokról, a személyes gondoskodást nyújtó szociális és gyermekjóléti ellátásokról szóló önkormányzati rendelet elfogadása**

Előadó: Mestyán Valéria címzetes főjegyző

1. **Nem közművel összegyűjtött háztartási szennyvíz 2023. évi díjának megállapítása**

Előadó: Mestyán Valéria címzetes főjegyző

1. **Döntés az időskorú balatonberényi lakosok 2022. évi egyszeri támogatásáról**

Előadó: Druskoczi Tünde polgármester

1. **A Balatonberényi Művelődési Ház és Könyvtár téli munkarendjének meghatározása**

Előadó: Druskoczi Tünde polgármester

1. **A Balatonberényi Községi Sportegyesület támogatás iránti kérelme**

Előadó: Druskoczi Tünde polgármester

1. **Döntés a Magyar Telekom Nyrt-vel megkötendő bérleti szerződésről**

Előadó: Druskoczi Tünde polgármester

1. **Egyebek**

Előadó: Druskoczi Tünde polgármester

Határidő: 2022. október 25.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 172/2022.(X.25.) határozata a balatonberényi Idősek Klubja működéséről**

1. Balatonberény Község Önkormányzat Képviselő-testülete a balatonberényi Idősek Klubja energiaköltségeivel kapcsolatos tájékoztatót megismerte és felkéri a polgármestert, hogy a Balatoni Szociális Társulás gesztor önkormányzatának polgármesterénél kezdeményezze az épület villamosenergiával történő fűtési lehetőségének megvizsgálását, annak kialakítási és üzemeltetési költségeinek előzetes számítása mellett.
2. A testület felkéri a polgármestert, hogy az ingatlan vonatkozásában szerezzen be földgázvásárlási árajánlatokat azzal, hogy az ajánlatok beérkezését követően a november havi soros ülésen dönt az Idősek Klubja további működési rendjéről.

Határidő: folyamatos

Felelős: Druskoczi Tünde polgármester

**A határozat végrehajtásáról a két ülés közötti fontosabb eseményekről adott beszámolóban teszek jelentést.**

**Balatonberény Község Önkormányzata Képviselő-testületének 173/2022.(X.25.) határozata az önkormányzat csoportos energiabeszerzéséről**

1. Balatonberény Község Önkormányzat Képviselő-testülete a csoportos energia beszerzés lebonyolításáról szóló tájékoztatót megismerte és felhatalmazza a polgármestert, hogy a villamos energia csoportos beszerzésére vonatkozóan a Sourcing Hungary Kft-vel a vállalkozási szerződést kösse meg.

Határidő: folyamatos

Felelős: Druskoczi Tünde polgármester

1. Balatonberény Község Önkormányzat Képviselő-testülete felkéri a polgármestert, hogy vegye fel a kapcsolatot a Sourcing Hungary Kft-vel a tekintetben is, hogy amennyiben arra tud vállalkozni, akkoraz önkormányzat számára kedvező gázenergia beszerzésében is együtt kíván működni.

Határidő: 10 nap

Felelős: Druskoczi Tünde polgármester

**A határozat végrehajtásáról szóló jelentésemet a két ülés közötti fontosabb eseményekről szóló beszámolóm tartalmazza.**

**Balatonberény Község Önkormányzata Képviselő-testületének 174/2022.(X.25.) határozata a Múltház Múzeum felújításáról**

1. Balatonberény Község Önkormányzatának Képviselő-testülete elrendeli a Múltház Múzeum felújítására és fejlesztésére a nyílt közbeszerzési eljárás ismételt kiírását, mellyel továbbra is a Nyíri Ügyvédi irodát (1126 Budapest, Kiss János altábornagy u. 11. fszt.1.) bízza meg.
2. A képviselő-testület kötelezettséget vállal arra, hogy a pályázattal elnyert támogatási összegen felül szükséges beruházási költségekre, 15.000.000 Ft keretösszeggel az önerőt biztosítja a 2023. évi költségvetés terhére.

Határidő: közbeszerző értesítésére 5 nap

Felelős: Druskoczi Tünde polgármester

**A közbeszerző értesítése megtörtént a nyílt közbeszerzési eljárás kiírása folyamatban van, az ehhez szükséges okiratokat elkészítettük, aláírtuk.**

**Balatonberény Község Önkormányzata Képviselő-testületének 175/2022.(X.25.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2022. október 25.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2022. október 25.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 176/2022.(X.25.) határozata a Balatonberényi volt HM Üdülő bérleti jogviszonyban történő hasznosítására kiírt ajánlattételi eljárás eredményéről**

1. Balatonberény Község Önkormányzat Képviselő-testülete a Balatonberényi volt HM Üdülő bérleti jogviszonyban történő hasznosítására kiírt ajánlattételi eljárásban megállapítja, hogy a benyújtott pályázat érvényes és bírálatra alkalmas volt.
2. A képviselő-testület a Balatonberényi volt HM Üdülő bérleti jogviszonyban történő hasznosítására a II. Kerület Utánpótlás Futball Club(székhely: 1021 Budapest, Hűvösvölgyi út 113, képviseli: Szeltner Norbert elnök) pályázóval kíván bérleti szerződést kötni, megbízott ügyvéd közreműködésével a jogi garanciák érvényesítése céljából.
3. A képviselő-testület felkéri a polgármestert, hogy a bérleti szerződést a soron következő ülésre készítse elő.

Határidő: pályázó értesítésére 3 nap, szerződés előkészítésére 2022. november 30.

Felelős: Druskoczi Tünde polgármester

**A pályázót a döntésről értesítettük a bérleti szerződés tervezetének elkészítése folyamatban van.**

**Balatonberény Község Önkormányzata Képviselő-testületének 179/2022.(X.25.) határozata a Balatonberényi Községi Sportegyesület támogatási kérelméről**

Balatonberény Község Önkormányzat Képviselő-testülete a Balatonberényi Községi Sportegyesület kérelmét megismerte, megtárgyalta és az egyesület részére 2022. évben további 900.000 Ft támogatást nyújt elszámolási kötelezettséggel a 2022. évi költségvetési tartalék terhére.

Határidő: szerződéskötésre 15 nap

Felelős: Druskoczi Tünde polgármester

**A további támogatás folyósítása céljából a támogatói szerződést az egyesülettel megkötöttük, melyről a pénzügyi csoportot is értesítettük.**

**Balatonberény Község Önkormányzata Képviselő-testületének 180/2022.(X.25.) határozata a Magyar Telekom Nyrt.-vel megkötendő bérleti szerződésről**

a) Balatonberény Község Önkormányzat Képviselő-testülete a Magyar Telekom Nyrt. kérelmét megismerte és úgy döntött, hogy a kérelmezővel bérleti szerződést kíván kötni a Balatonberény belterület 1238/21 hrsz.-ú ingatlanból 20 m2 terület bérletére vonatkozóan távközlési berendezés elhelyezése és üzemeltetése céljából. A bérleti szerződés időtartama annak aláírásától kezdődően 2024. szeptember 30. napjáig tart. A bérleti díj összege évente 750.000 Ft+Áfa, amely infláció követő.

b) A képviselő-testület felkéri a polgármestert, hogy a döntésről a kérelmezőt értesítse.

Határidő: értesítésre 8 nap

Felelős: Druskoczi Tünde polgármester

**A Magyar Telekom Nyrt-vel közöltük a képviselő-testület döntését, egyelőre a társaság részéről visszajelzés nem érkezett.**

**Balatonberény Község Önkormányzata Képviselő-testületének 181/2022.(X.25.) határozata a Bokrosi úton kerékpárút létesítésének tervezési megbízásáról**

Balatonberény Község Önkormányzat Képviselő-testülete, az önkormányzati tulajdonú Bokrosi úton, kerékpárút létesítés tervezési munkáira indított meghívásos beszerzési eljárásban megállapítja, hogy:

* A beszerzési eljárás eredményes volt, a benyújtott ajánlatok érvényesek.
* Az ajánlattevők alkalmasak, ajánlatuk szabályos és bírálatra alkalmas volt.
* Az eljárás nyertesének kihirdeti a KAPOSÚT BT. 7400 Kaposvár Rómahegyi út 2. sz. alatti ajánlattevőt, 2.400.000.- Ft+Áfa azaz 3.048.000.- Ft legkedvezőbbvállalási díjjal adott ajánlattal, 2022. 12. 15. engedélyezési tervszállítási határidő megállapításával.
* A képviselő-testület felhatalmazza a polgármestert a vállalkozási szerződés megkötésére.

Határidő: 2022. 11. 02.

Felelős: Druskoczi Tünde polgármester

**A KAPOSÚT BT-vel a vállalkozási szerződést megkötöttük.**

**Balatonberény Község Önkormányzata Képviselő-testületének 182/2022.(X.25.) határozata a Balatonberény 40 hrsz.-ú ingatlan ingyenes önkormányzati tulajdonba adásának kezdeményezéséről**

Balatonberény Község Önkormányzat Képviselő-testülete a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában, és az MNV Zrt. vagyonkezelésében lévő  Balatonberény Béke u. 8., 40 hrsz-ú, „kivett üdülőépület, udvar megnevezésű, 9910 m2 területű ingatlan 1/1  tulajdoni hányadának ingyenes önkormányzati tulajdonba adását.

1. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés  4. pontja, 8, 8.a pont, 15 pontban meghatározott közösségi feladatok ellátását szolgáló közszolgáltatásoknak helyet biztosító épületeknek, közösségi helyeknek a kialakítására (egészségügyi, szociális, gyermekjóléti, sport és ifjúsági valamint a településen élő cigány nemzetiségi programok céljára)   kívánja tulajdonba venni  és hasznosítani.
2. Balatonberény  Község Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését. Az igényelt ingatlan nem áll (örökségvédelmi / természetvédelmi / helyi / Natura 2000) védettség alatt.

c) A képviselő-testület megbízza és felhatalmazza  a  polgármestert, hogy a Balatonberény 40 hrsz-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegye, és az ingatlan ingyenes önkormányzati tulajdonba adására vonatkozó megállapodást aláírja.

Határidő: 10 nap

Felelős: Druskoczi Tünde polgármester

**A képviselő-testületi határozat alapján a kérelmet elküldtük az MNV Zrt., valamint Móring József Kormánymegbízott úr részére.**

**Balatonberény Község Önkormányzata Képviselő-testületének 183/2022.(X.25.) határozata a Balatonberény, Bartók Béla utca kivitelezési munkáiról**

a) Balatonberény Község Önkormányzat Képviselő-testülete a Balatonberény, Bartók Béla utca D-i burkolat nélküli szakaszának kiépítésére vonatkozó 2 db. előzetes kivitelezési ajánlatot megismerte. A kivitelezés ez évi megvalósítása mellett dönt azzal, hogy a szükséges pénzügyi fedezetet a 2022. évi költségvetés fejlesztési tartaléka terhére biztosítja.

b) A képviselő-testület elrendeli a beszerzési szabályzat szerint a meghívásos versenyeljárás lefolytatását legalább 3 gazdasági szereplő bevonásával.

Határidő: 2022. november 04.

Felelős: Druskoczi Tünde polgármester

**A meghívásos beszerzési eljárást lefolytattuk, a benyújtott pályázatok bírálata megtörtént, a nyertes kivitelező kiválasztása a képviselő-testületi ülés napirendjét képezi.**

**Balatonberény Község Önkormányzata Képviselő-testületének 184/2022.(X.25.) határozata a napirend elfogadásáról**

Balatonberény Község Önkormányzati Képviselő-testülete a 2022. október 25-i zárt ülésének napirendjét az alábbiak szerint állapítja meg:

1. A Balatonberényi Nonprofit Kft. ügyvezetőjének javadalmazása

Előadó: Druskoczi Tünde polgármester

Határidő: 2022. október 25.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 185/2022.IX.25.) határozata a Balatonberényi Nonprofit Kft. ügyvezetőjének javadalmazásáról**

Balatonberény Község Önkormányzat Képviselő-testülete, mint a Balatonberényi Településüzemeltetési és Fejlesztési Nonprofit Kft 100 %-os tulajdonosa, Véghelyi Róbert ügyvezető részére a településüzemeltetés területén 2022. évben végzett kimagasló munkájáért, a bevétel növelésében, és a kiadások racionális felhasználásában nyújtott teljesítményéért nettó 450.000 Ft jutalomban részesíti. A jutalom összegét a Kft 2022. évi költségvetésében kell biztosítani.

Határidő. 2022. november 15.

Felelős: Druskoczi Tünde polgármester

**A Kft. ügyvezetőjét a döntésről értesítettük.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

A BSZT november 3-án ülést tartott és döntött:

1. a 2022. évi 3.750 eFt bérmaradvány jutalomként történő kifizetéséről és 12.637.150 Ft kiegészítő támogatás maradvány terhére 1 db Suzuki Vitara, 3 db mobilgarázs, 4 db Green típusú Split klíma beszerzéséről a balatonkeresztúri telephelyre és 2 db norvég fűtőpanel beszerzéséről a balatonszentgyörgyi telephelyre.
2. valamint a Szolgáltatástervezési Koncepció a Balatoni Szociális Társulás településein 2021-2022. c dokumentumban foglaltak megvalósulási határidejét 2023. december 31. napjában állapítja meg, 2022. év tekintetében a „megvalósulás folyamatos” megállapítást teszi.

Kérésemre belekerült a határozatba, hogy a beszerzések után fennmaradó összeget a balatonberényi telephely tárgyi feltételeinek javítását célzó beszerzésekre kell fordítani.

2022. évben még biztosan sor kerül egy társulási ülésre az előirányzatok módosítása kapcsán.

Levélben kerestem meg az Alapszolgáltatási Központ vezetőjét, hogy tájékoztasson arról, milyen ajánlatot kapott az Alapszolgáltatási Központ a földgáz beszerzésére, valamint az idősek klubja téli időszakban történő üzemeltetésének tervezett rendjére milyen intézményvezetői javaslat született.

A válaszlevélben azt a tájékoztatást kaptam, hogy az Intézmény megkötötte a földgáz-kereskedelmi szerződést Balatonberény telephelyre 2023.01.01-2023.06.30. napja közötti időszakra. Ennek értelmében, a megkötött új energia szerződés feltételei az intézményvezető szerint nem befolyásolják a nappali ellátás jelenlegi és további téli működési, üzemeltetési rendjét.

Csicsergő madárles műszaki átadás és villámvédelem helyzete

HM Üdülő bérleti szerződés tervezete elkészült, megküldésre került a bérlő képviselőjének, az egyeztetés elindult, várjuk a visszajelzést.

BFT pályázati lehetőség: <https://balatonregion.hu/palyazatok-tamogatasok/aktualis-bft-palyazatok/>

A pályázatokat két ütemben, január 15-i és május 15-i határidővel lehet benyújtani több témakörben. Javaslom, hogy mindenképpen éljünk a lehetőséggel és kezdjük el a felkészülést, tervezést.

Szociális tüzifa megrendelést adtam le, annak érdekében, hogy a 19/2022. önk. rendeletben foglaltak szerinti önkormányzati tüzifa támogatást biztosítani tudjuk december 1. - február 28. közötti időszakban. Javaslom 30 m3 tüzifa megrendelését a meglévő „*Kistelepülések szociális feladatainak támogatása*” előirányzat maradványának terhére.

Karácsonyfa felajánlás érkezett Ifi Jármilla részéről, amit örömmel elfogadtunk és így lesz egy szép nagy falu-karácsonyfánk, ezt majd közösen tervezzük díszíteni.

Bartók Béla utca aszfaltozására vonatkozóan megkötöttük a szerződést a nyertes vállalkozóval, november végén megkezdődik a munka.

Várhatóan 2023. 01. 01-től új hatályos temető-rendeletünk lesz (a temetőről és a temetkezésről), ennek előkészítése megkezdődött.

Energiaszerződések, figyelemmel a 173/2022 kt.hat. végrehajtására.

Az Országos Közszolgálati Érdekegyeztető Tanács írásos tájékoztatójából megerősítést kaptunk, hogy önkormányzati körben az idei évben általános kompenzáció nem történik. Olyan kormányzati szándék, elvárás ugyanakkor nincs, hogy a megnövekedett energiaköltségek fedezetét az intézmények személyi juttatás előirányzatuk terhére, annak dologi előirányzatra történő átcsoportosítása útján teremtsék meg.

A megtakarítási intézkedések elkészítéséhez, az azokban foglalt konkrét teendők eredményességét megalapozandó rendelkezést is meghatározott a Kormány az egyes intézmények veszélyhelyzeti működéséről szóló 353/2022. (IX. 19.) rendelet kiadásával. E rendeletben meghatározásra kerültek – intézménytípusonként – az intézményhelyiségekben, terekben a fűtés útján biztosítandó maximális léghőmérséklet mértékei.

Kérem a T. Képviselő-testületet, hogy a lejárt határidejű határozatok végrehajtásáról, valamint a két ülés közötti fontosabb eseményekről szóló beszámolómat elfogadni szíveskedjen.

**Határozati javaslat**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2022. november 24.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2022. november 24.

Felelős: Druskoczi Tünde polgármester

Balatonberény, 2022. november 17.

Druskoczi Tünde sk.

polgármester